CELEX: 22005D0712
Language: lv
Date: 2005-10-04 00:00:00
Title: 2005/712/EK: EK un EBTA Apvienotās Komitejas “Kopīgais tranzīts” Lēmums Nr. 5/2005 (2005. gada 4. oktobris), ar ko Rumāniju uzaicina pievienoties 1987. gada 20. maija Konvencijai par kopīgu tranzīta procedūru

14.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 269/46
            
         
      EK UN EBTA APVIENOTĀS KOMITEJAS KOPĪGAIS TRANZĪTS LĒMUMS Nr. 5/2005
   (2005. gada 4. oktobris),
   ar ko Rumāniju uzaicina pievienoties 1987. gada 20. maija Konvencijai par kopīgu tranzīta procedūru
   (2005/712/EK)
   APVIENOTĀ KOMITEJA,
   ņemot vērā 1987. gada 20. maija Konvenciju par kopīgu tranzīta procedūru (1) (turpmāk – “Konvencija”), un jo īpaši tās 15. panta 3. punkta e) apakšpunktu,
   tā kā:
   
               (1)
            
            
               Tirdzniecības veicināšanu ar Rumāniju var atvieglot, vienkāršojot formalitātes, kas jāpilda, veicot preču tirdzniecību starp šo valsti un Eiropas Kopienu, Islandes Republiku, Norvēģijas Karalisti un Šveices Konfederāciju.
            
         
               (2)
            
            
               Lai īstenotu minēto vienkāršošanu, Rumānija ir jāuzaicina pievienoties Konvencijai,
            
         IR PIEŅĒMUSI ŠO LĒMUMU.
   1. pants
   Saskaņā ar Konvencijas 15.a pantu Rumānija vēstuļu apmaiņas veidā starp Eiropas Savienības Padomi un Rumāniju, kas pievienota šā lēmuma pielikumā, tiek uzaicināta pievienoties šai Konvencijai no 2006. gada 1. janvāra.
   2. pants
   Šis lēmums stājas spēkā tā pieņemšanas dienā.
   
      Bāzelē, 2005. gada 4. oktobrī
      
         
            Apvienotās komitejas vārdā —
         
         
            priekšsēdētājs
         
         Rudolf DIETRICH
         
      
   
   
      (1)  OV L 226, 13.8.1987., 2. lpp. Konvencijā jaunākie grozījumi izdarīti ar Lēmumu Nr. 4/2005 (OV L 225, 31.8.2005., 29. lpp.).
   
      Godātais kungs!
      Man ir tas gods Jūs informēt par EK un EBTA Apvienotās komitejas “Kopīgais tranzīts”2005. gada 4. oktobra Lēmumu Nr. 5/2005, ar ko Rumāniju uzaicina kļūt par līgumslēdzēju pusi 1987. gada 20. maija Konvencijai par kopīgu tranzīta procedūru.
      Rumānijas pievienošanās Konvencijai var stāties spēkā, saskaņā ar šīs Konvencijas 15.a pantu Eiropas Savienības Padomes Ģenerālsekretariātā iesniedzot pievienošanās dokumentu un Konvencijas tulkojumu Rumānijas oficiālajā valodā.
      Godātais kungs, lūdzu, pieņemiet manus visdziļākās cieņas apliecinājumus!
      
         
            Ģenerālsekretārs,
         
         
            Eiropas Savienības Padomes Ģenerālsekretariāts
         
      
      Rumānija,
      ievērojot EK un EBTA Apvienotās komitejas “Kopīgais tranzīts”2005. gada 4. oktobra Lēmumu Nr. 5/2005, ar ko Rumāniju uzaicina pievienoties 1987. gada 20. maija Konvencijai par kopīgu tranzīta procedūru,
      vēloties kļūt par šīs Konvencijas līgumslēdzēju pusi,
      AR ŠO PAZIŅO
      par tās pievienošanos Konvencijai;
      par to, ka tā pievieno šim dokumentam Konvencijas tulkojumu Rumānijas oficiālajā valodā;
      par to, ka tā piekrīt visiem ieteikumiem un lēmumiem, ko EK un EBTA Apvienotā komiteja “Kopīgais tranzīts” varētu pieņemt laikā no 2005. gada 4. oktobra līdz dienai, kad stājas spēkā Rumānijas pievienošanās saskaņā ar Konvencijas 15.a pantu.
      …
      
         
            Rumānijas vārdā —